390 K. Rec hinger, 



truncato, ca. 0"4 lato; pars tuberis medii postica, ca. ' 44 lata, - 3 longa (ante parum definita) insigniter 

 convexa est in longitudinem, in transversum vero subplana, aeque atque lubera lateralia elevata; partes 

 tuberis huius antica et laterales depressae; marginem posticum epyginae tuber medium non attingit, 

 supra (exadversus ventrem) excavatum est ita, ut in marginem acutum desinat. Pars media postica 

 epigynae, ca. - 3 lata, 0-24 longa, mollis, pilosa, multo humilior quam tubera descripta. 



Humefactae araneae cephalothorax cum partibus oris et pedibus fulvo-flavidus; palpi flavidi 

 paullo pallidiores; pedes apicem versus pallidiores, eorum femora leviter infuscata, annulo apicali umbrind, 

 obscuriore (in pedibus anterioribus) aut pallidiore (in posterioribus) et sub eo annulo pallide flavido 

 ornata; patellae subter colore umbrino, supra fulvo tinctae, supra plus minusve (paullulo modo in pedibus I 

 insigniter in IV) obscuriores quam basis tibiarum; tibiae anteriores concolores, posteriores annulis ornatae 

 umbrinis prope medium et prope apicem, subter melius quam supra expressis, in pedibus III parum 

 manifestis; metatarsi IV in parte media magna colore fulvo suffusi. Sternum pallide fulvum, obscurius 

 marginatum, pedum coxis paullulo obscurius. Abdomen supra subavellaneum, linea umbrina ornatum 

 mediocriter expressa, in parte anteriore in ramos duos vittam lanceolatam designantes divisa, pars dorsi 

 postica media arcubus duobus recurvatis pallidioribus, parum expressis picta; eorum intervallum leviter 

 infuscatum et ante utrimque, ad marginem posticum arcus anterioris puncto maiusculo fuligineo ornatum 

 (pari punctorum similium, minus manifestorum, dorsum paullulo ante 3 / 4 longitudinis pictum videtur); 

 inter arcum posteriorem et mamillas abdomen fuligineum et, ni fallor, lineolis duabus transversis, in medio 

 interruptis, albidis ornatum. Pars laterum inferior superiore paullo pallidior et vittis obliquis aut maculis, 

 diffusis, quatuor, gradatim minoribus et minus expressis, fuligineis et umbrinis picta. Subter abdomen 

 nigrum est, scuta pulmonalia, foveae in fronte epigynae sitae, pars epigastrii posterior epigynam (ferru- 

 gineam) includens, utrimque angustata, pars ventris proprii antica angusta, linea transversa angusta, 

 margini postico ventris proxima, maculae in partibus lateralibus mediis ventris sitae, utrimque una 

 magnae, subtriangulares, apice intus directae, puncta denique duo apicibus macularum harum interiecta, 

 avellanea aut isabellina. Mamillae pallide fulvae. 



Cephalothorax pube longa densa adpressa, cinerascenti-alba tectus; sterni pili similes, minus 

 densi; mandibularum color pilis similibus, minus densis, non adpressis, parum mutatus. Abdominis 

 desiccati dorsum ante albidum, ceterum pallidius et obscurius isabellinum, eius lineae obscurae indi- 

 stinctae, arcus et lineae supra mamillas sitae albae, partes eis interiectae umbrinae; laterum maculae 

 umbrinae, earum intervalla anteriora cinereo-alba, posteriora isabellina; partes abdominis inferiores 

 obscurae nigrae, pars posterior epigastrii, ventris fascia antica et maculae laterales et puncta duo media 

 alba, linea postica isabellina. 



Nova Pomerania: in montibus Baining lecta est mense Septembri femina una. 



Scytodes Latr. 

 Scytodes domestica Dol. 

 Ins. Samoa: Upolu; femina adulta. 



Loxosceles Lowe. 

 Loxosceles mfescens (Du f.). — Scytodes erythrocephala C. L. Koch. 

 Ins. Samoa: Upolu; femina probabiliter huius speciei. 



Artema Wal ck. 



Artema mauriciana Walck. 



Ins. Samoa: Upolu; pullus probabiliter huius speciei. 



